Marianne Holter

Marianne Holter (født 30. mai 1973) fra Stavanger er en norsk skuespiller som har vært ansatt ved Rogaland Teater siden 1996. Blant mange roller har hun blant annet spilt rollene Natasja i Forbrytelse og straff av Dostojevski (1997), Gudrun i Mamma, meg og menn av A.I.S. Lygre (1998), Nille i Holbergs Jeppe på Berget (2000), Ingrid og Anitra i Peer Gynt (2001) og Indiana i Medmenneske av Olav Duun (2002).

I 2004 fikk hun god kritikk for sin tolkning av hovedrollen i Fugl Fønix av Jim Cartwright.
Sammen med Svein Harry Schöttker Hauge  og Hans Morten Hansen  presenterte hun våren 2006 Bibelen i forestillingen Absolutt Bibel. I 2007 og i 2008 spilte hun Irina Svetlana i familiemusikalen Det tusende hjertet. Våren 2008 hadde hun rollen som Leokadja Begbick i Bertolt Brechts Mann = Mann, denne forestillingen vant Hedda-prisen som årets teaterprosjekt i 2008.heddaprisen.no: Tidligere utdelinger – 2008 

Under Eventyr i landskap på Lundsneset, det største teaterprosjektet i Rogaland Teaters historie og et hovedprosjekt i kulturhovedstadsåret Stavanger2008, medvirket hun i Z*O*N*E for korrigert realisme.  I 2015 ble hun i kommunevalget 3. vara i bystyret i Stavanger for Miljøpartiet De Grønne.https://www.aftenbladet.no/lokalt/i/xQgGQ/Gronn-bolge-inn-i-bystyret

Marianne Holter var elev ved Stavanger katedralskole.Stavanger Aftenblad: "Kongsgård skole feirer seg selv", 18. november 1999 s.13.

 Referanser 

 Kilder 
 rogaland-teater.no: Marianne Holter

 Eksterne lenker 


Kategori:Norske skuespillere
Kategori:Skuespillere ved Rogaland Teater
Kategori:MDG-politikere i Rogaland
Kategori:Personer fra Stavanger kommune
Kategori:Alumni fra Stavanger katedralskole